Asus Zenfone 10 er en kompakt topmodel

I dag har Asus løftet sløret for Zenfone 10: en stærk topmodel i en forholdsvis kompakt størrelse.

I dagens smartphone-marked, hvor langt de fleste telefoner har en skærm på over 6″, er det forfriskende at se en mobil på under 6″. Zenfone 10 er nemlig Asus’ bud på et kompakt flagskib, med en skærmstørrelse på 5,9″. Skærmen er af AMOLED-typen, med en opdateringsfrekvens på op til 144 Hz og en maksimal lysstyrke på 1.100 nits. Drivkraften består af et potent Snapdragon 8 Gen 2 chipset, samt op til 16 GB RAM og 512 GB lagerplads.

På bagsiden af telefonen er der to kameraer, bestående af en 50MP IMX766 hovedlinse med Gimbal Stablilizer 2.0, samt et 13MP ultravidvinkelkamera. Forsiden rummer et 32MP selfie-kamera.

En af manglerne ved forgængeren var trådløs opladning, men det er der nu rettet op på. Zenfone 10 har 15W trådløs opladning og 30W kablet opladning – batteriet er desuden vokset til 4.300 mAh.

Farveudvalget for Zenfone 10 består af: Eclipse Red, Aurora Green, Midnight Black, Comet White og Starry Blue.

Priser og lancering

Asus Zenfone 10 starter fra 5.999 kroner for udgaven med 8 GB RAM og 128 GB lagerplads. Telefonen lander på markedet den 29. juli.

Zenfone 10 priser

8 GB / 128 GB | 5.999 DKK
8 GB / 256 GB | 6.399 DKK
16 GB / 512 GB | 6.999 DKK

Læs også: OnePlus Nord 3 lanceres den 5. juli

Asus Zenfone 10 er en kompakt topmodel