Zenfone 12 Ultra hjælper med alt – undtagen opvasken

ASUS har netop præsenteret Zenfone 12 Ultra, en smartphone spækket med AI-værktøjer, der skal gøre din hverdag lettere – uanset om du skal tage bedre billeder, få styr på dine møder eller oversætte samtaler i realtid. Med en 6,78-tommer AMOLED-skærm, Snapdragon 8 Elite-processor og et solidt batteri er den bygget til at følge med i et travlt liv.

Zenfone 12 Ultra er designet til at tage sig af de små ting, så du kan fokusere på det vigtige. Med AI Transcript 2.0 kan den transskribere møder og opsummere artikler, mens AI Call Translator 2.0 sørger for, at du aldrig misforstår en samtale. Circle to Search lader dig hurtigt finde information ved at tegne en cirkel på skærmen, og AI Document Summary kondenserer lange tekster, så du slipper for at læse side op og side ned.

Et kamera, der gør arbejdet for dig

Heller ikke kameraet er sluppet for en. AI-opdatering. Zenfone 12 Ultra har et triple-kamerasystem, der bruger den kunstige intelligens til at sikre skarpe billeder og stabile videoer:

50 MP hovedkamera med Sony Lytia 700-sensor og 6-Axis Hybrid Gimbal Stabilizer 4.0 for rystefri optagelser.

32 MP telefoto med 3x optisk zoom og optisk billedstabilisering (OIS).

13 MP ultravidvinkelkamera med 120° synsfelt.

32 MP frontkamera med RGBW-sensor til skarpere selfies i lav belysning.

AI-funktioner som AI Tracking holder automatisk motivet i fokus, AI Unblur retter slørede billeder, og AI Voice Clarity fjerner baggrundsstøj i videoer. Det betyder optimalt, at du kan få skarpe billeder og klare optagelser uden at skulle finjustere hver eneste indstilling.

Zenfone 12 Ultra er udstyret med et 5.500 mAh batteri, der understøtter 65W kablet opladning og Qi 1.3 trådløs opladning. Det betyder forhåbentlig mindre tid ved stikkontakten og mere tid til at bruge din telefon. eSIM-support og WiFi 7-kompatibilitet skal sikre problemfri forbindelse, uanset hvor du befinder dig.

ASUS Zenfone 12 Ultra er på hylderne nu til en vejledende pris på 8.490 kroner.

Zenfone 12 Ultra hjælper med alt – undtagen opvasken